CELEX: 62011CN0284
Language: sk
Date: 2011-06-08 00:00:00
Title: Vec C-284/11: Návrh na začatie prejudiciálneho konania, ktorý podal Vărchoven administrativen săd (Bulharsko) 8. júna 2011 — EMS Bălgaria Transport OOD/Direktor na Direktsia „Obžalvane i upravlenie na izpălnenieto“ Plovdiv pri Centralno upravlenie na Nacionalnata agencia po prihodite (riaditeľ Riaditeľstva pre napadnuteľnosť a správu výkonu ústrednej správy na Národnej agentúre pre príjmy, Plovdiv)

13.8.2011   
            
            
               SK
            
            
               Úradný vestník Európskej únie
            
            
               C 238/7
            
         Návrh na začatie prejudiciálneho konania, ktorý podal Vărchoven administrativen săd (Bulharsko) 8. júna 2011 — EMS Bălgaria Transport OOD/Direktor na Direktsia „Obžalvane i upravlenie na izpălnenieto“ Plovdiv pri Centralno upravlenie na Nacionalnata agencia po prihodite (riaditeľ Riaditeľstva pre napadnuteľnosť a správu výkonu ústrednej správy na Národnej agentúre pre príjmy, Plovdiv)
   (Vec C-284/11)
   2011/C 238/12
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Vărchoven administrativen săd
   
      Účastníci konania pred vnútroštátnym súdom
   
   
      Žalobkyňa a účastníčka konania podávajúca kasačný opravný prostriedok: EMS Bălgaria Transport OOD
   
      Žalovaný a odporca v konaní o kasačnom opravnom prostriedku: Direktor na Direktsia „Obžalvane i upravlenie na izpălnenieto“ Plovdiv pri Centralno upravlenie na Nacionalnata agencia po prihodite (riaditeľ Riaditeľstva pre napadnuteľnosť a správu výkonu ústrednej správy na Národnej agentúre pre príjmy, Plovdiv)
   
      Prejudiciálne otázky
   
   
               1.
            
            
               Majú sa článok 179 ods. 1 a články 180 a 273 smernice Rady 2006/112/ES z 28. novembra 2006 o spoločnom systéme dane z pridanej hodnoty (1), ako aj zásada efektivity v oblasti nepriamych daní, ktorou sa Súdny dvor Európskej Únie zaoberal v rozsudku z 8. mája 2008, Ecotrade, (spojené veci C-95/07 a C-96/07, Zb. s. I-3457), vykladať tak, že umožňujú, aby bola prekluzívna lehota tak, ako v tejto veci stanovuje článok 72 ods. 1 bulharského zákona o DPH (v znení z roku 2008), predĺžená prijatím § 18 prechodných a záverečných ustanovení zákona o zmene a doplnení zákona o DPH do konca apríla 2009 len pre nadobúdateľov tovaru, ktorým vznikla daňová povinnosť pred 1. januárom 2009, a to s ohľadom na okolnosti sporu vo veci samej, čiže na:
               
                           —
                        
                        
                           požiadavku vnútroštátneho práva, aby osoba, ktorá uskutočňuje nadobúdanie tovaru v rámci Spoločenstva a nie je registrovaná podľa zákona o DPH, bola povinná dobrovoľne sa registrovať, hoci nespĺňa podmienky na povinnú registráciu, ktorá je podmienkou na uplatnenie práva na odpočítanie dane,
                        
                     
                           —
                        
                        
                           zmenené a doplnené ustanovenie článku 73a zákona o dani z pridanej hodnoty (platné a účinné od 1. januára 2009), podľa ktorého sa právo na odpočítanie dane má uznať bez ohľadu na to, či bolo uplatnené v rámci lehoty stanovenej v článku 72 ods. 1 zákona o DPH, ak daňová povinnosť vznikla nadobúdateľovi dodania a ak sa dodanie nezatajilo, pričom údaje o tomto dodaní sú uvedené v účtovníctve nadobúdateľa,
                        
                     
                           —
                        
                        
                           neskoršiu zmenu a doplnenie článku 72 ods. 1 zákona o DPH (platné a účinné od 1. januára 2010), ktorý stanovuje, že právo na odpočítanie dane možno uplatniť v zdaňovacom období, v ktorom toto právo vzniklo, alebo počas nasledujúcich dvanástich zdaňovacích období?
                        
                     
         
               2.
            
            
               Má sa zásada daňovej neutrality, ako základná zásada, ktorá je významná pre vytvorenie a fungovanie spoločného systému DPH, vykladať tak, že prax daňových kontrol, ktorá, ako v tomto prípade uznáva oneskorený výpočet dane z pridanej hodnoty a ako sankciu pre tento prípad stanovuje povinnosť zaplatiť úroky a okrem toho sankciu v podobe odmietnutia práva na odpočítanie dane, je za konkrétnych okolností, ktoré existujú v prípade účastníčky konania podávajúcej kasačný opravný prostriedok, prípustná, aj s ohľadom na skutočnosť, že sa obrat nezatajil, údaje o ňom sú uvedené v účtovníctve, správca daní má k dispozícii potrebné informácie, nejde o zneužitie a štátny rozpočet tým nebol poškodený?
            
         
      (1)  Ú. v. EÚ L 347, s. 1